Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A szerzõi jogról szóló 1999. évi LXXVI. törvény valóban szerzõi jogi védelemben részesíti az adatbázisokat, illetõleg azok készítõit, ugyanakkor azt is kimondja, hogy „e törvénynek a gyûjteményes mûnek minõsülõ adatbázisok szerkesztõinek és az adatbázisok elõállítóinak szerzõi, illetve a XI/A. fejezet szerinti védelmére vonatkozó rendelkezései nem
Paragraph Index: 1322

A szerzõi jogról szóló 1999. évi LXXVI. törvény valóban szerzõi jogi védelemben részesíti az adatbázisokat, illetõleg azok készítõit, ugyanakkor azt is kimondja, hogy „e törvénynek a gyûjteményes mûnek minõsülõ adatbázisok szerkesztõinek és az adatbázisok elõállítóinak szerzõi, illetve a XI/A. fejezet szerinti védelmére vonatkozó rendelkezései nem érintik a személyes adatok védelmérõl és a közérdekû adatok nyilvánosságáról szóló jogszabályok érvényesülését.” A fentiekre tekintettel kérem, Fõigazgató Urat, szíveskedjék gondoskodni arról, hogy az ÁNTSZ honlapjáról a panaszos által kifogásolt szövegrészt távolítsák el. Budapest, 2005. október 18. Üdvözlettel: Dr. Péterfalvi Attila (996/A/2005) 2006/162/II. szám [Állásfoglalás: a közfeladatot ellátó szerv szerzõdéses kapcsolatai során keletkezett adatok közül csak azokat illeti meg védelem, amelyek üzleti titkot képeznek] […] Tisztelt […]! Beadványában Ön azt panaszolta, hogy nem kapta meg a budapesti 2-es metróvonal felújításával kapcsolatosan a BKV Rt. által megrendelt felújítási munkálatok költségeire vonatkozó részletes adatokat, jóllehet ezek – álláspontja szerint – közérdekû adatok.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes